钦定古今图书集成/明伦汇编/氏族典/第567卷 > 《郑樵通志》 > 壶丘子林
## 钦定古今图书集成/明伦汇编/氏族典/第567卷 > 《郑樵通志》 > 壶丘子林

按《尚友录》：“子林，郑人，道德甚优，列御寇师事之。御寇
好游，壶丘子曰：‘御寇好游，游何所好’？”列子曰：“游之乐
所玩无故。人之游也，观其所见，我之游也，观其所变。”
壶丘子曰：“御寇之游，固与人同，而曰固与人异，凡所
见亦恒见其变。玩彼物之无故，不知我亦无故。务外
游不如务内观。外游者求备于物；内观者取足于身。
取足于身，游之至也；求备于物，游之不至也。”于是列
子自以为不知游。

郑樵《通志》。